./data/phi0474/phi019/phi0474.phi019.perseus-lat2.xml
M. Tullius Cicero
Popilio, nobilissimo homine,				adulescentes filii, non propinquorum multitudo populum Romanum est deprecata, non ut				pro Q  Metello, summo et clarissimo viro, spectata iam adulescentia filius, non L 				et C  Metelli, consulares, non eorum liberi, non Q  Metellus Nepos, qui tum				consulatum petebat, non Luculli, Servilii, Scipiones, Metellarum filii				flentes ac sordidati populo Romano supplicaverunt; sed unus frater, qui in me				pietate filius, consiliis parens, amore, ut erat, frater inventus est, squalore et				lacrimis et cotidianis precibus desiderium mei nominis renovari et rerum gestarum				memoriam usurpari coegit  qui cum statuisset, nisi per vos me reciperasset, eandem subire fortunam atque idem sibi				domicilium et vitae et mortis deposcere, tamen numquam nec				magnitudinem negoti nec solitudinem suam nec vim inimicorum ac tela pertimuit